Tre Små Kinesere (popgruppe)

Tre Små Kinesere er en popgruppe fra Trondheim som består av frontmann Ulf Risnes (vokal, gitar), Lars Lien (piano, trekkspill, kor), Kjetil Sandnes (bass og kor) og  Dag Erik Oksvold (trommer, sang og kor) .

Risnes har skrevet mesteparten av gruppens låter og er gruppens eneste gjenværende originalmedlem. Tidligere bandmedlemmer er Baard Slagsvold (1988–2004), Øystein Hegge (1988–2005, 2010—2012) og Truls Waagø (2010–2013).,  Eirik Øien, Daniel Børmark (bass, vokal, kor), Arve Guldbrandsen (trommer) og Freddy Bolsø på (trommer, kor).

Gruppa har holdt en lang rekke konserter og har gitt ut ti studioalbum. Låtene deres er ofte preget av akustiske instrumenter og flerstemt sang på trondheimsdialekt. «Soleplassland», «Klassebildet», «Hjertemedisin» og «Dørstokkmila» er noen av de best kjente sangene til Tre Små Kinesere.

Historie
Tre Små Kinesere ble opprettet i 1988 av Ulf Risnes  som hadde bakgrunn fra flere punkband fra Trondheim, og det var i det miljøet han traff Øystein Hegge og Baard Slagsvold. De spilte inn låten «Askeladden» i Gauldal Folkehøgskoles studio, og platen ble utgitt i mars. Tre Små Kinesere opptrådte for første gang på lanseringskonserten til Den akustiske gitarliga 4. mars 1988. Den første singelen, «Hei verden», kom året etter, da de også fikk platekontrakt og gav ut 365 fri i 1990.

For sin andre plate Luftpalass fikk Tre Små Kinesere  Spellemannprisen 1991 i klassen «Pop». Plate nummer fire, Hjertemedisin, ga poptrioen Spellemannprisen 1994 i klassen «Gruppe».

Bandet ble oppløst i 2005 etter at Baard Slagsvold sluttet.

Tre Små Kinesere holdt en liten gjenforeningskonsert på Den kinesiske mur i oktober 2007, i anledning av Oslo Reiselivskors 15-årsjubileum. I 2010 ble bandet gjenforent, nå med Truls Waagø på bass.

I 2011 kom platen I Live ut, et livealbum med de fleste av gruppas mest kjente låter.

Høsten 2012 ga Øystein Hegge seg, og ble erstattet av Lars Lien på tangenter og kor. Truls Waagø sluttet i januar 2013, og ble erstattet av Eirik Øien på bass og kor. Øien ble senere erstattet av Kjetil Sandnes.

Medlemmer

Nåværende medlemmer
Ulf Risnes – vokal, gitar (1988 - 2005, 2010 -)
Lars Gunnar Lien – piano, trekkspill, kor (2013 -)
Kjetil Sandnes - bass, kor
Dag Erik Oksvold - trommer, kor (2013 -)

Tidligere medlemmer
Knut Juel – trommer (1988)
Baard Slagsvold – vokal, bass (1988–2004)
Øystein Hegge – piano, trekkspill, kor (1988–2005, 2010–2012)
Truls Waagø – bass, vokal (2010–2013)
Eirik Øien – bass, vokal og kor (2013–)
Freddy Bolsø – trommer, kor (2013–)
Arve «Bæstmorsjan» Guldbrandsen - trommer ()
Daniel Børmark – bass, vokal og kor (2014–)

Diskografi

Album
365 fri (1990)
Luftpalass (1991)
Vær sær (1992)
Hjertemedisin (1994)
Tro håp & kjærlighet (1996)
Ultralyd (1998)
Storeslem (1998)
De aller beste fra Tre Små Kinesere (2002) - Samlealbum
Gammel sykkel (2003)
Kjærlighet på tunga (2010)
I Live (2011) - Livealbum
Usynlig (2014)
OK! Kompis (2017)
Drømmeanker (2020)

Singler/EP-er
«Tre Små Kinesere» (1988) - EP
«Hei verden/Sorte tyr» (1989)
«Ingen blir igjen» (1989) - Promo
«Soleplassland/Råkkenråll kontråll (live)» (1990)
«Kjærlighet/Salig+These Boots» (1990) - EP
«Café yé yé / Gress (Konsertopptak)» (1991)
«Øldorado/Inderdit» (1991)
«Bare på film» (1992)
«Store ord/Utenbys/Bla bla ukebla» (1992) - EP
«Faren min/Vallset-Sangen/Blindmann (Lang Versjon)» (1992)
«Klassebildet/Vinkemannen» (1994)
«Agnar Mykle/Jævel på lur/Soleplassland (live)» (1994) - EP
«Hjertemedisin (Bårrymix)/Vera» (1995)
«Ikke vær dum/Hopp I Havet/Camera» (1996)
«Dørstokkmila» (1996) - Promo
«Mot riving av Svartlamon» (med Motorpsycho) Svartlamon/Mekaniker(1997)
«Storeslem» (1998) - Promo-EP
«Min skatt» (1998) - Promo
«Skarpe skår» (1998) - Promo
«Naturens lover» (2002) - Promo
«Gammel sykkel» (2003) - Promo
«Gode daga» (2010) - Promo
«Ankerfeste» (2010) - Promo
«Tenk på ungan» (2011) - Promo
«Tredve varmegrader kaldt» (2013)
«Mennesket bak maska» (2014)
«Det har vi aldri glemt» (2017)

Referanser

Eksterne lenker 
 
 
 
 Stamtre fra Willy B og Åge No (tidligere: Utnes)
 Omtale i Norsk pop- og rockleksikon fra 2005
 Diskografi

Norske popgrupper
Musikk i Trondheim
Vinnere av Spellemannprisen
Band etablert i 1988